Prieto: 'Gandia representa valors admirables. Per damunt de tot: la humanitat'
14 juny 2025

## Prieto: 'Gandia representa valors admirables. Per damunt de tot: la humanitat'14 juny 2025Última actualització: 14 juny 2025

![](../gestion/img/ee5ba09fe255338ddbe5ee97b5fb045594fa0ed84db30aa4e812030792699b8e.jpg)  
  

**"**_Gandia representa valors admirables. Per damunt de tot: la humanitat"_**.** Amb aquestes paraules, l’alcalde de Gandia, José Manuel Prieto, ha volgut mostrar el seu agraïment i el de tota la corporació municipal en l’acte que s’ha celebrat aquest dissabte al saló de plenaris: un acte institucional en reconeixement a la ciutadania, les empreses, entitats, associacions, centres educatius, forces de seguretat, emergències i voluntariat que van prestar la seua ajuda i suport a les víctimes i persones afectades per la DANA del passat 29 d’octubre de 2024.

L’acte, celebrat al Saló de Plenaris, ha comptat amb la presència de membres corporatius, l’exalcaldessa de Gandia, Pepa Frau; Pasqual Molina, Fill Predilecte de la ciutat; representants de les Forces de Seguretat, a més d’entitats cíviques, socials, educatives i culturals.

Durant la trobada, l'alcalde, acompanyat per la primera tinenta d'Alcalde, Alícia Izquierdo, i representants dels municipals, han lliurat reconeixements a tots aquells que van actuar amb celeritat i solidaritat en els moments més crítics. D’aquesta manera, l’Ajuntament ha volgut posar en valor la resposta exemplar del teixit social i econòmic de Gandia davant una situació d’emergència que va requerir una mobilització col·lectiva i solidària.

L’alcalde de Gandia ha començat la seua intervenció amb paraules de respecte i record a les victims de la dana, i ha assenyalat que, una vegada més, la ciutat s’ha enfrontat a una situació límit i ha respost amb una gran fortalesa col·lectiva: “_Gandia ha mostrat una vegada més la seua grandesa_”.

La primera autoritat ha recordat que des del primer moment, la ciutadania, les entitats i les empreses es van mobilitzar per ajudar els qui més ho necessitaven, generant “_un sentiment de comunitat, d'identitat compartida, de ciutat unida_”, que va orientar totes les accions de suport. “_Tornarem a demostrar que Gandia és una ciutat amable, acollidora, generosa, però també decidida, forta i valenta que sap posar-se al servei de les persones damnificades_”.

“_Durant les setmanes posteriors a la catàstrofe, vam enviar centenars de milers de quilos d’aliments i material humanitari als municipis afectats, vam organitzar convois solidaris que dugueren la nostra ajuda i la nostra esperança a moltes localitats de la província de València_”, ha explicat l’alcalde, qui també ha destacat que aquesta mobilització va traduir-se en furgonetes, camions, tràilers, tractors en remolcs, vehicles auxiliars, pales excavadores, etc. Tot això, sense oblidar la resposta dels hotels que van allotjar a nombrossos professionals que estaven ajudant en les tasques als pobles valencians afectats.

Dàltra banda, ha possat en valor la implicació de la Policia Local i de Protecció Civil: “_Permeteu-me també dedicar un reconeixement especial als nostres agents de Policia Local i als nostres voluntaris de Protecció Civil que des del primer moment acudiren a les zones afectades_”. Aquests cossos no només han acompanyat els convois, sinó que han “_donat suport, vigilat, coordinat i sobretot estat al costat de qui més ho necessitava_”.

Prieto ha recordat que Gandia ha superat altres desafiaments en l’última dècada: “_un incendi, una pandèmia, diversos temporals i fins i tot recentment una apagada_”, i ha remarcat que, malgrat tot, _“així seguim, més forts, més humans, més units, perquè és units com superem totes les adversitats_”.

En el tram final de la seua intervenció, ha expressat l’orgull que sent per la ciutat: “_Permeteu-me que com a alcalde em senta profundament orgullós d’una ciutat com la nostra_”, perquè “_empreses, col·lectius i entitats sempre responen quan cal i que són sinònims de cooperació, superació i valors_”.

Finalment, ha subratllat el valor del consens polític, incidint en el fet que tots els grups municipals van consensuar una declaració institucional en record, memòria i reconeixement de les persones afectades per la DANA, i ha conclòs amb un missatge d’esperança i agraïment: “_De la desolació a l’esplendor hi ha un curt viatge si tots contribuïm amb esforç, unió i confiança_”.

**Llistat complet de reconeguts:**

  

**Centres educatius**

CEIP Benipeixcar, CEIP Botànic Cavanilles, CEIP Cervantes, CEIP Joan Martorell, CEIP Joan XXIII, CEIP Mondúver, CEIP Roís de Corella, CEIP Sant Francesc de Borja, CEE Enric Valor, Colegio Abad Sola, Colegio Borja Jesuitas, Colegio María Ángeles Suárez de Calderón, Col·legi Carmelites, Reial Col·legi Escola Pia de Gandia, Colegio Escolapias Gandia, Col·legi Gregori Mayans, Colegio Los Naranjos, IES Ausiàs March, IES María Enríquez, IES Tirant Lo Blanc, IES Veles e Vents, Escola Oficial d’Idiomes, Escola Politècnica Superior de Gandia – UPV

  

**Empreses**

Moll Motor Gandia, Joaquín Lerma, Excavaciones Sanfélix, CADERSA, Ruano Group, Oci Urbà, School Monkey, Genkii Ibérica, Escayolas Escrivá, Grauben, FCC Servicios Ciudadanos, Cartonajes Unión Gandia, Cervecería Tutikedu, DentalCost, Saqueta, Cristalum Gandia, Ferretería Soliva, Don Color Gandia, Crossfit Gandia, Kamiseto, Economy Cash (Carrer Benissuai), Farmàcia Carolina Esteve, Forn la Safor, Cafeteria Blanc i Negre, VISOREN Campus Gandia, Camarena Interiors, Actuacions Ambientals Integrals

  

**Hotels i allotjaments turístics**

Hotel Bayrén & Spa, Hotel Bayrén Parc, Hotel Tres Anclas, Hotel Gandia Palace, Hotel Biarritz, Hotel RH Riviera, Hotel Safari, Hotel San Luis, DC Hotel Borgia, Hotel Magic Villaluz, Hotel Cibeles, Camping l’Alqueria, TU&ME Resort, Hotel Senator Gandia, Hotel Mavi

  

  

**Entitats i associacionisme**

Cáritas Interparroquial Gandia, Creu Roja Gandia, Fundación NEXT2U by Buñoleras, Alma de Acero Gandia, Consell dels Joves de Gandia, Ca Saforaui, Agrupació de Nigerians de Gandia, Agrupació de Comerç Xinés de Gandia, Associació Cultural Islàmica de la Safor, Cofradía de Pescadores de Gandia, Destí Safor, Associació Fideuà de Gandia i Gastronomia, Hermandad de la Sagrada Oración de Jesús en el Huerto, Hermandad del Santísimo Cristo de las Angustias, Hermandad Santa Faz, Hermandad del Santo Sepulcro, Falla Avenida República Argentina, Falla Màrtirs, Falla Plaça Prado, Falla Vilanova, Falla Plaça Sant Josep – Raval, Junta Major de Germandats de la Setmana Santa de Gandia, Federació de Falles

  

**Forces de seguretat i emergències**

Protecció Civil de Gandia, Parc de Gandia del Consorci Provincial de Bombers, Policia Local de Gandia, Comissaria de Gandia – Policia Nacional, Companyia de la Guàrdia Civil de Gandia

[Twittear](https://twitter.com/share)